**HOVEDUTSKRIFT**

Lavangen Menighetsråd

Tirsdag 16.april 2024 kl. 18.00 ble det avholdt møte i Lavangen menighetsråd.

Sted: Kommunehuset på Tennevoll

Som medlemmer møtte:

Svein Fagerli

Kristina Eira

John Kenneth Overgård

Bjørg Eirin Sveinsen

Trond Oscar Losvik – prestevikar

Forfall:

Inger Andreassen

Margrethe Cathrine Solvoll

Ann Lovise Johnsen – kommunens representant

Ikke møtt:

Dagfinn Antonsen – 1 vara

Møtet ble ledet av Svein Fagerli

Vi bekrefter med vår underskrift at møtebokens blader som vi signerer, er i samsvar med det som ble behandlet på møtet.

Hovedutskriften sendes medlemmene, varamedlemmene og prost Sigurd Skollevoll.

Side 1 av 4

**Sak 14/24 Godkjenning av innkalling og saksliste**

Det kom ekstra referatsak fra kirkevergen, legges frem under referater som referat nr 5.

**Vedtak:**

Innkalling og saksliste godkjennes. **Enst.**

**Sak 15/24 Godkjenning av protokoll fra menighets/fellesrådsmøte 19.2.24**

**Vedtak:**

Protokollen fra menighets/fellesrådsmøte 19.2.24 godkjennes.  **Enst.**

**Sak 16/24 Referater**

1. AU hadde møte 9.4.24. Tilstede Svein Fagerli, Kristina Eira, Trond Oscar Losvik og Tonje Østvik. Sakene til dagens møte ble gjennomgått, og det ble laget forslag til vedtak på alle sakene bortsett fra sak 18 og 19 som legges åpen frem for rådet.
2. Høring – utkast til forskrift om tilskudd til kulturhistorisk verdifulle kirkebygg.

Høringsfristen var 8.april.

Ny forskrift som skal regulere hvordan statens tilskudd til kulturhistoriske verdifulle kirkebygg skal innrettes. Bevaringsstrategien for kulturhistorisk verdifulle kirkebygg ble lansert 21. februar 2024. Det er denne som ligger til grunn for innretningen av forskriften og bestemmelsene her, og som angir nærmere begrunnelse for forslagene til bestemmelser. Det vises derfor til denne.

[Bevaringsstrategi for kulturhistorisk verdifulle kirkebygg - regjeringen.no](https://www.regjeringen.no/no/dokumenter/bevaringsstrategi-for-kulturhistorisk-verdifulle-kirkebygg/id3026087/)

1. Høring - Barne- og familiedepartementet sender på høring et forskriftsutkast som skal legge det rettslige grunnlaget for tjenesten Digital gravferdsmelding.

Departementet foreslår i tillegg å endre periodiseringsreglene for fellesrådenes festeinntekter.

Digital gravferdsmelding skal gjøre det enklere å ta praktiske valg i forbindelse med en gravferd.

Høringa er åpen, og alle kan sende svar til oss. Høringssvar er som hovedregel offentlige og vil bli publisert. Høringsfrist 21. mai 2024.

Link til forskrift om digital gravferdsmelding:

<https://www.regjeringen.no/no/aktuelt/horing-av-forslag-til-forskrift-om-digital-gravferdsmelding/id3030105/>

1. På forrige møte ble gudstjenestelisten for 2024 lagt frem. Gudstjenesten 18/8 ble foreslått flyttet til Spansdalen grendehus hvis mulig. Dette er nå avklart, og gudstjenesten 18/8 blir på grendehuset i Spansdalen. Side 2 av 4
2. Ekstra referat – Hilsen fra kirkemøtet «Sammen for kirkens fremtid»

Hilsen fra Kirkemøtet 2024 til frivillige, ansatte og folkevalgte i Den norske kirke

«Gud er trofast, han som har kalt dere til fellesskap med sin Sønn, Jesus Kristus, vår Herre.» (1 Kor 1,9)

Frivillige, folkevalgte, ungdomsråd og ansatte - tusen takk! Kirken er der livet leves, sammen skaper vi mer himmel på jord.

I en tid med store endringer, er ikke kirken lenger et selvsagt valg for alle. Men forandring skaper nye muligheter. Vi må se vår egen tid i øynene og ikke slå blikket ned, men be om klarsyn og frimodighet til å dele vår tro og vårt håp.

Den norske kirke er en levende og bred folkekirke. Vi er nesten 80 000 frivillige, 8 000 ansatte, rundt 12 000 folkevalgte og 3,5 millioner medlemmer. I en så omfattende bevegelse er troen mangfoldig og meningene mange. Men når vi åpner oss for hverandre, vokser fellesskapet.

11.-14. april har representanter fra alle landets bispedømmer vært samlet til Kirkemøte i Trondheim. Viktige saker har vært sannhets- og forsoningskommisjonens rapport, ny liturgi for askeonsdag og overordnet plan for kirkelig undervisning og læring. Vi har også valgt nye sentralkirkelige råd med rådsledere. Vårt mål er å støtte og styrke arbeidet vi gjør som kirke i lokalsamfunnet. Vi er glade for å jobbe sammen for å utvikle vår felles kirke!

Gudstjenestelivet, fellesskapet og møter med enkeltmennesker bygger kirkens fremtid. Vi står sammen i bønn og forventning.

Takk!

"Og Guds fred, som overgår all forstand, skal bevare deres hjerter og tanker i Kristus Jesus." (Fil 4,7)

**Vedtak:**

De framlagte referatene tas til orientering. **Enst.**

**FR Sak 17/24 Årsregnskap 2023**

**Forslag til vedtak:**

Lavangen menighets/fellesråd godkjenner det fremlagte årsregnskapet for 2023.

Regnskapet ble fremlagt og diskutert under møtet, og det kom nytt forslag til vedtak.

**Vedtak:**

Lavangen menighets/fellesråd godkjenner det fremlagte årsregnskapet for 2023 med følgende merknader:

Det reelle underskuddet på driftsregnskapet er kr 4 715,- + kr 35 548,25 = 40 263,25. Dette skyldes feilføring av gaver som er ført i driftsregnskapet, men som tilhører investeringsregnskapet. Dette må rettes opp i 2024 regnskapet.

Underskuddet dekkes av disposisjonsfond så langt det rekker. Deretter søkes det Lavangen kommune om å dekke differansen mellom reelt underskudd og disposisjonsfond.

Det udekkede beløpet på investeringsregnskapet er tilsvarende mindre, korrekt beløp

kr 118 709 – kr 35 548 = kr 83 160,75 **Enst.**

 Side 3 av 4

**MR Sak 18/24 Valg av utvalg – utsatt fra forrige møte**

Forslag til kirkegårdsutvalg:

Svein-Roger Hanssen har sagt at han kan være med i utvalget i tillegg til de to foreslåtte

Forslag til diakoniutvalg:

Bjørg Sveinsen og Trond Oscar Losvik sier seg villig til å være med i dette utvalget

**Vedtak:**

For årene 2024-2025 nedsettes følgende utvalg:

Diakoniutvalg: Rigmor Thomassen, Kristina Eira (menighetsrådets representant), Bjørg Sveinsen og Trond Oscar Losvik.

Mandat: Lage en diakoniplan for Lavangen menighet

Kirkegårdsutvalg: Stig Wimme, Svein Fagerli (menighetsrådets representant) og Svein-Roger Hanssen.

Mandat: Fortsette arbeidet med å lage en plan for Lavangen kirkegård i fremtiden.

Kirkevergen innkaller til det første møte i begge utvalgene for å sette i gang arbeidet.

Felles for utvalgene

Funksjonstid for utvalgsmedlemmene er 2 år.

Konstituering: Utvalgene konstituerer seg selv. Det velges leder og evt. sekretær.

Rapportering: Utvalgene avgir skriftlig rapport til menighetsrådet ved årets slutt.

Forhold til råd og ansatte: Menighetsrådet (MR) bør være representert i de ulike utvalgene.

Medlemmer: Menighetsrådet oppnevner utvalgene. Utvalgene kan supplere seg selv. **Enst.**

**MR Sak 19/24 Vårdugnad på kirkegården**

**Vedtak:**

Det gjennomføres vårdugnad på Lavangen kirkegård torsdag 30.mai fra kl 10.00 – 20.00

 **Enst.**

**MR Sak 20/24 Planer for 2024 – utsatt fra forrige møte**

**Idemyldring – ikke vedtak**

Vi har en plan om å få igangsatt arbeidet i de 2 utvalgene som nettopp er nedsatt.

Ambisjon om å få igangsatt arbeidet med å samle inn penger til å restaurere orgelet.

Hva kan vi gjøre av menighetsbyggende aktiviteter? Hva er folk i Lavangen opptatt av? Dåp, konfirmasjon og begravelse. Folket er glad i kirka som bygg, men ikke like glad i å komme til kirka når det er gudstjeneste. Hva kan vi gjøre med det?

Sorgarbeid, er det noe vi kan bidra med her? Er det noen i Lavangen vi kan samarbeid med? Eks Røde kors, Mental helse. Temamøte om sorg i forkant av Allehelgen. Pusterom i kirka?

Møte slutt 20.30

Tonje Østvik

Kirkeverge Side 4 av 4